  Виталий Пронин «Шунды» огазеяськонлэн правлениезлэн ёзчиез Мария Емельянова вера "Шунды" огазеяськонлэн ужамез сярысь.Туэ Россиысь фин-угор калыкъёслэн ӧтчамазы нырысьсэ котырес ӝӧк сьӧры пуксизы егитъёс. Фин-угор азьветлӥсьёс ушъяськизы асьсэ проектъёсынызы, висьытӥсь ужпумъёсты ӝутӥзы. - Секциямы кенешимы фин-угор егитъёслэн улонзы сярысь, - вера «Шунды» огазеяськонлэн правлениезлэн ёзчиез Мария Емельянова. - Пӧртэм калыкъёс шоры учкыса, валаськод, удмуртъёс арысь аре азинско шуыса. Бен, вань калыкъёс, кудъёсызлэсь дышетскыны но кулэ. Кылсярысь, Комиос политика ужен выро. Кенешыса вуимы одӥг малпанэ: фин-угор егитъёслы тросгес форумъёс ортчытъяно пӧртэм улосвылъёсын, дышетсконо ог-огенымы ӵош ужаны, ӵош проктъёс кылдытъяны. Зэм, быдэс фин-угор дуннеез люканы ялан секыт. Соин ик удмуртъёс комиосын кенешиллям, Пермь котырысь фин-угор егитъёслэсь кужымзэс огазеян бордысен кутсконо шуыса. Комиослэн асьсэлэн фин-угор форумзы но - ФУРОР - вань. Ужез та бордысен ик мытоно. Кызьы малпа Мария Емельянова, Удмуртиын но та выллем фин-угор форум радъяно. Татын вань ке но «Вместе» центр, со теорилыгес саклык висъя, мукет формат шедьтоно, со егитъёслы тунсыко мед луоз. Сыктывкарысь ортчем фин-угор съездын егитъёслэн котрес ӝӧк сьӧразы валтӥсь докладэз лыдӟиз Удмуртиысь Кун Думае быръем депутат, история наукаосъя доктор Алексей Загребин. Со вакчияк мадиз, мае со герӟа егитлыкен. Тодады вайытом, та нуналъёсы Сыктывкарын ортчиз Россиысь фин-угор калыкъёслэн ӧтчамзы. Огаз секыциын ӟырдыт вераськон ӝутӥськиз анай кылэз дышетон сярысь но. Мария Векшина  